### Beslutningstema

Det skal i denne sag besluttes, om udkast til Natura 2000-handleplaner for perioden 2022-2027 sendes i 8 ugers offentlig høring.

### Historik

Miljøstyrelsen udarbejder hvert 6. år planer for hvert Natura 2000-område, hvorefter kommunerne skal udarbejde Natura 2000-handleplaner i overensstemmelse med planerne.

Handleplanerne 2022-2027 skal sendes i 8 ugers offentlig høring senest den 3. marts 2024.

### Sagsfremstilling

Tønder Kommune har med baggrund i de statslige Natura 2000-planer 2022-2027 udarbejdet udkast til handleplaner for Natura 2000-områderne for samme periode.

Tønder Kommune har udarbejdet udkast til handleplaner for fem af de seks Natura 2000-områder i kommunen:

* Kogsbøl og [adresse]
* Sølsted Mose
* [adresse] og Merethe Mathiesen
* Lindet Skov, Hønning Mose, Hønning Plantage og Astrid Jespersen
* [adresse]

Det 6. område, [adresse], ejes af Naturstyrelsen, hvor staten selv er ansvarlig for at udarbejde handleplanen. Planerne for de fem områder skal sikre en række naturtyper og arter. Indsatserne på de private arealer sker på frivillig basis, og staten har hertil udarbejdet en række støtteordninger gennem landdistriktsprogrammet, som lodsejerne kan søge midler fra. Kommunen skal sikre, at handleplanerne bliver gennemført.

To af områderne dækker flere kommuner, og inden for tre af områderne er der skovbevoksede, fredskovspligtige arealer, hvor Miljøstyrelsen er ansvarlig for planlægningen. Handleplanerne for disse områder er udarbejdet i samarbejde med hhv. Miljøstyrelsen og nabokommunerne, så der kun er udarbejdet en handleplan for hvert enkelt Natura 2000-område.

Det vurderes, at planernes gennemførsel vil sikre de overordnede mål med Natura 2000-områderne og dermed opfylde EU's direktiver. Indsatserne i planerne, som vil ske i samarbejde med de lokale lodsejere, vil også være med til at sikre den enestående natur i områderne og borgernes muligheder for gode naturoplevelser.

### Økonomi

De endelige DUT-forhandlinger mellem Regeringen og KL er ikke afsluttet. I den sidste planperiode bidrog Tønder Kommune til medfinansiering af dele af indsatserne. Midlerne hertil lå inden for eksisterende budget. Realisering af de kommende planer vil ligeledes søges holdt inden for det eksisterende budget.

### Lovgrundlag

Miljømålsloven

Bekendtgørelse om [adresse] 2000-handleplaner

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | de fem udkast fra Natura 2000-handleplaner sendes i offentlig høring i 8 uger, |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.